Det ser ud til at Statsforvaltningen i Nordjylland kommer styrket ud af regeringens forslag til en ny struktur for landets statsforvaltninger. Et Ankecenter, der skal betjene hele landet er nemlig på vej. Generelt skal statsforvaltningerne på landsplan slankes og den nye struktur indebærer 215 færre årsværk på alle landets statsforvaltninger. I Aalborg reduceres med 38 årsværk, men til gengæld vil regeringen flytte 120 statslige arbejdspladser under Ankestyrelsen til Aalborg i et særligt Ankecenter. Et årsværk svarer til 1924 timer pr. år, så det vil svare til lidt mere end 80 arbejdspladser. Det er noget Enhedslistens ordfører Per Clausen ser frem til. - Det er rigtig dejligt, at regeringens forslag til reform af statsforvaltningen betyder, at der bliver over 80 flere arbejdspladser i Nordjylland. Det tyder på, at det pres jeg og andre har udøvet for at sikre arbejdspladser i Nordjylland har virket, udtaler Per Clausen, gruppeformand for Enhedslisten Det er meningen at Ancentret skal etableres i løbet af de næste to år.

Opsummering:
Et nyt Ankecenter der skal ligge i Nordjylland, giver nye arbejdspladser.